google/wiki40b huggingface dataset:
Fredheim forsamling

Fredheim Arena er en bedehusforsamling på Soma i utkanten av Sandnes. Menigheten er en selvstendig forsamling tilknyttet Indremisjonsforbundet.
Forsamlingen i Fredheim ble stiftet i 1943. Det ble arrangert en møteserie i byen, og resultatet av denne var en vekkelse. Møteserien ble holdt av predikantene Mikal Landro og Robert Karlsen fra Indremisjonsforbundet. Som følge av vekkelsen, ville mange mennesker ha en menighetstilknytting, og Fredheim forsamling ble etablert og innmeldt i Indremisjonsforbundet. 
Våren 2005 flyttet forsamlingen inn i nye lokaler i Fredheim Arena. Dette er et moderne lokale med rundt 400 sitteplasser. Lokalet (Fredheim Arena Konferansesenter) blir også mye brukt til konserter, konferanser og lignende.
Åsenhöga

Åsenhöga er et tettsted i Gnosjö kommune i Jönköpings län i Småland i Sverige. I 2010 hadde tettstedet 210 innbyggere.
Leif Jakobsson (politiker)

I riksdagen

Jakobsson er nestleder i skattekomiteen, samt at han sitter i krigsdelegasjonen og i Riksdagsledelsen.

Privat

Jakobsson har to barn, begge født på 1980-tallet.
Kirani James

Resultater som ungdom og junior

James vant mange gullmedaljer på 200 og 400 meter som junior, i CARIFTA Games, som arrangeres av Caribbean Free Trade Association (CARIFTA). I U17-klassen vant han tre gull – et i 1007 og to i 2008. Også i U20-klassen vant han tre gull, i 2009 og 2010, samt en bronse i 2009. Ved CARIFTA Games i 2009 satte han også ny mesterskapsrekord med 45,45 s. 
Også i Samveldelekene for ungdom (Commonwealth Youth Games) vant han en gull; han vant 400 meter i 2008 i Pune. 
Han vant både 200 og 400 meter ved Ungdoms-VM i friidrett 2009, og 400 meter ved det panamerikanske juniormesterskapet i 2009. For sin innsats innen friidrett ble han utnevnt til Årets sportsutøver i Grenada.

Resultater som senior

Ved VM i friidrett 2011 i Daegu i Sør-Korea nådde både James og hans lagkamerat Rondell Bartholomew finalen. James vant VM-gull med ny personlig rekord på 44,60, noe som gjorde han til den yngste VM-vinneren på 400 meter noensinne, med 18 år. Dette var Grenadas første VM-medalje i friidrett. Ni dager senere vant James 400 meter ved Diamond League-stevnet i Zürich, med ny personlig rekord på 44,36 sekunder.
Også ved VM i friidrett innendørs 2012 nådde han finalen på 400 meter, og kom på 6.-plass med tiden 46,21.
James var flaggbærer under åpningen av Sommer-OL i London i 2012. Gull vinner av 400 meter OL i London 2012.
James vant gull på 400 meter under Samveldelekene 2014 i Glasgow.
12 topper

12 topper er et musikkalbum Ingjerd Helén og Torry Enghs, utgitt i 1969.
Haematomyzidae

Utseende

Forholdsvis store, flate lus som lett kjennes på at de har en kraftig sugesnabel som er minst så lang som resten av hodet – dette fordi de lever på tykk-hudete verter. Antennene er kraftige og fem-leddet. Beina er forholdsvis lange (til lus å være) med kraftige klør ytterst. På det to bakerste beinparene sitter det en karakteristisk, flat og bred, utstående børste ved roten av kloleddet. Bakkroppen er bred og flat, det bakerste leddet med kjønnsorganene klart avsatt fra de øvrige.

Liv og utvikling

Denne familien lever med én art hver på asiatisk elefant (Elephas maximus) i Asia, og de to slektene vortesvin (Phacochoerus) og penselsvin (Potamochoerus), som lever i Afrika sør for Sahara.
Synkronsvømming under samveldelekene 1994

Synkronsvømming under de britiske samveldeleker 1994. Synkronsvømming var en av flere sporter under de femtende samveldelekene som ble arrangert i Victoria i Canada i perioden 18. til 28. august  1994. Det var tredje gangen som synkronsvømming var med på programmet i Samveldelekene. I lekene i 1994 ble det konkurrert i to øveler, solo og duet, kun for damer. Canada ble beste nasjon, de vant begge gullmedaljene.
Sosialistisk Offensiv

Sosialistisk Offensiv var en norsk trotskistisk organisasjon grunnlagt på 1970-tallet av nordmenn som stod i kontakt med Committee for a Workers' International.
Organisasjonen var entristisk og arbeidet fra innsiden av AUF, en organisasjon som senere ekskluderte trotskistene. I motsetning til hva som skjedde i Labour i Storbritannia klarte aldri trotskister (som Militant-tendensen) å komme seg opp i ledende posisjoner i Arbeiderpartiet. Organisasjonen ble aldri spesielt stor, og medlemmene valgte etter hvert å slutte opp om Rød Valgallianse.
Omvei

Omvei er vanligvis den ikke retteste vei til et forhåndsbestemt mål. Når man fra gammelt av gjorde en omvei, var det fordi man hadde et ærende langs denne. I dag gjør man seg omveier fordi den vanlige veien er sperret (omkjøring) eller fordi man ikke har det så travelt.
Omvei nyttes ofte om den talte innledning når emnet en vil ta opp er ømtålig – «jeg kunne jo ikke ta det for brått».
For en filosofisk eller kunstnerisk anlagt person vil omveien ofte være den mest opplevelsesrike og kreative. Den norske forfatteren Lars Saabye Christensen har sammen med fotografen Bård Løken laget en bok om slike.
Grüne Ruten, Margerittruten i Danmark og nasjonale turistveier i Norge viser at også turistbransjen er blitt oppmerksom på fenomenet. Flere av disse strekningene kan kjøres raskere via hovedveinettet forøvrig.
Aarhus lufthavn

Telefonnummer

(45) 87 75 70 00

Åpningstider

06:00 – 24:00
AlbaStar

Historie

AlbaStar ble stiftet den 30. november 2009, og begynte med flyvninger den 31. juli 2010 etter at det hadde fått utstedt sin flylisens.
Flyselskapet lanserte sin første fraktrute i januar 2011 etter å ha fått levert det andre flyet. Det opererer fraktruter fra Catania lufthavn til hele Europa og Nord-Afrika. I juni 2011 mottok AlbaStar et tredje Boeing 737-400-fly, og med det utvidet flyselskapet sine passasjerflyvninger. Flyselskapet eier i alt fire fly, men det ene er for tiden leaset til et annet flyselskap.
Tiina Suhonen

Tiina Suhonen er en opprinnelig finsk billedkunstner og dukkemaker. Hun er utdannet som billedkunstner ved Lahti Institute of Design, med videreutdanning fra Statens kunstakademi i Oslo.
Som dukkemaker har hun spesialisert seg på å lage figurer for film og fjernsyn.

Dukkemaker

For NRK har hun utviklet tredimensjonale dukker av skisser som forestilte Fantorangen og Kuraffen. I følge medieoppslag fra 2017 anser Suhonen at NRK fikk henne til å utvikle Fantorangen på falske premisser, og at kontrakten hennes med NRK på papiret gjaldt et dukkemakerkurs, men i realiteten førte til at hun fremstilte den dukken som senere ble en stor suksess for NRK Barne-TV.
Hun samarbeider med dukkemakeren Sean Morrissey i firmaet Puppets.no, som holder til i Oslo.
Suhonen og Morrissey har blant annet laget figuren Garjá til den samiske barnetv-serien Ruskekongen (nordsamisk: Ruskagonagas), som hadde premiere på NRK 7. januar 2013. Navnet «Garjá» betyr kråke på nordsamisk, og figuren er en kråkejente.
De har også utviklet barnetv-figuren Brillebjørn i samarbeid med produksjonsselskapet Blafre. Figuren har hovedrollen i tv-serien med samme navn. Den 23. mars 2018 hadde en spillefilm med samme figur premiere på norske kinoer. Filmen har tittelen Brillebjørn på bondegården, og var regissert av Maiken Marstrander.
I 2018 hadde Ylvis-brødrenes programserie Stories from Norway premiere på TV-Norge. I en episode som handlet om Petter Northug var en av rollene tildelt en dukke laget av Tiina Suhonen. Dukken ble kalt «Kriserådgiveren» og skulle hjelpe Northug til å overvinne motgang.

Verv

Den 14. oktober 2017 ble Tiina Suhonen innvalgt som medlem av styret i Norsk Filmforbund. Hun er også styremedlem i Sørnorsk filmsenter.
Pavieia

Utseende

En middelsstor, litt bred, halvblankt rød og svart trebukk. Hode, antenner og bein er svarte, pronotum rødt, dekkvingene svarte med to brede, røde tverrbånd. Antennene er tynne, litt lengre enn kroppen. Pronotum er rundet, med en tann på hver sidekant langt bak. Dekkvingene er jevnbrede, rundede i spissen. Beina er middels lange og tynne.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er utbredt i Thailand og Laos.
ATP World Tour Finals 2017

ATP World Tour Finals 2017 er en tennisturnering, og del av ATP-touren 2017 som finner sted i London i England fra 12. til 19. november 2017. 
Det ble konkurrert i singel og dobbel for menn på hardcourt.
Medium (TV-serie)

Medium er en amerikansk drama- krim- og thrillerserie som gikk på amerikansk TV fra 2005 til 2011. Serien handlet om kvinnen Allison DuBois (Patricia Arquette) som var et etterforskende medium for en av Arizonas statsadvokater. Serien er løst basert på livet til Allison DuBois, som påstås å ha paranormale evner som f.eks. kontakt med døde, som hun angivelig har brukt til å hjelpe politi og rettsvesenet med. TV-serien ble laget av Glenn Gordon Caron, og er produsert av Picturemaker Productions og Gramnet Productions i samarbeid med CBC Paramount Television. Serien gikk opprinnelig på NBC, deretter på CBS.
Ved den 57. årlige Emmy-utdelingen vant Patricia Arquette Emmy for Beste kvinnelige skuespiller i en dramaserie.
Talavera sharlaa

Utseende

Talavera sharlaa er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Aleksandra Kustova

Karriere

3. januar 2014 debuterte hun i verdenscupen i skihopping i Tsjajkovskij, hvor hun ikke nådde finaleomgangen med en 44.-plass.
Kustova tok lagsølv med de russiske juniorjentene under Junior-VM på ski 2015 i Almaty, på lag med Darja Grusjina, Marija Jakovleva og Sofja Tikhonova. Hun gjentok bedriften under Junior-VM på ski 2018 i Kandersteg, denne gang på lag med Ksenija Kablukova, Lidija Jakovleva og Sofja Tikhonova.
Independent Games Festival

Independent Games Festival (IGF) er en årlig festival ved Game Developers Conference. Den ble grunnlagt i 1998 for i assistere med og inspirere til innovasjon i videospillbransjen, og for å anerkjenne de beste indievideospillutviklerne. IGF ble grunnlagt for å skape det samme indiesammfunnet rundt spill som Sundance Film Festival har bragt indiefilmsamfunnet.,
Festivalen gir premier med en totalverdi på 50 000 amerikanske dollar til diverse indieutviklere under prisutdelingen.
Sámal Petur í Grund

Familiebakgrunn og yrkesliv

Han vokste opp i Søldarfjørður som sønn av skipper Martin í Grund og Maria (født Johannesen). Faren var borgermester i Runavík 1981–1984. Sámal Petur í Grund har realeksamen fra 1975 og er utdannet elektromekaniker fra 1980 og skipper fra 1994. Han var mekaniker ombord på fabrikktrålere 1979–1985, virket som misjonær blant sjøfolk i Danmark og på Færøyene 1986–1991, var sjømann 1992–1993 og var styrmann og skipper på innenlandsferger på Færøyene 2002–2008.

Politisk arbeid

Han var kommunikasjons-, kultur-, turisme- og havbruksminister i Edmund Joensens første og andre regjering fra 10. september 1994 til 1. desember 1997. Han ble avskjediget for sin behandling av saken om den påtenkte Vágatunnilin. Sámal Petur í Grund truet med å gå til opposisjonen for å få støtte for sitt forslag om 40 millioner danske kroner til prosjektet, noe Joensen hadde ansett som økonomisk uforsvarlig.
Sámal Petur í Grund var innvalgt på Lagtinget på utjevningsmandat fra Eysturoy 1998–2002. Her ble han parlamentarisk leder for partiet, hvis gruppe bestod av ham selv og sosial- og helseminister Helena Dam á Neystabøs varamann, Jákup Sverri Kass. Sámal Petur í Grund var formann i Lagtingets justiskomité 1998–2001 og medlem av Lagtingets delegasjon til Vestnordisk Råd 1998–2000.
Sámal Petur í Grund ble sosial- og helseminister etter Helena Dam á Neystabø i Anfinn Kallsbergs første regjering i februar 2001. I Anfinn Kallsbergs andre regjering, utnevnt i 2002, ble Sosial- og helsedepartementets oppgaver delt mellom Sosialdepartementet og Familie- og helsedepartementet. Olje- og miljøminister Eyðun Elttør ble Sjálvstýrisflokkurins representant i regjeringen.
Helena Dam á Neystabø brøt med partigruppen i november 2001, etter å ha tapt kampen om formannsvervet i partiet mot Sámal Petur í Grund. Han trakk seg imidlertid fra formannsvervet bare to uker senere for å avslutte striden med Helena Dam á Neystabø, og nestformann Eyðun Elttør tok over. Striden mellom de to endte med at Helena Dam á Neystabø til slutt meldte seg inn i Javnaðarflokkurin i februar 2002. Sámal Petur Grund spilte ingen fremskutt politisk rolle i de nærmeste årene.
Sámal Petur í Grund var Sjálvstýrisflokkurins 2. varamann til Lagtinget 2008–2011. Han møtte på Lagtinget våren 2009, idet Kári á Rógvi var i studiepermisjon. I 2011 og 2015 stilte Sámal Petur í Grund som lagtingskandidat for partiet Framsókn. I 2019 vendte han tilbake til sitt gamle parti.
Harām

Ḥarām (arabisk: حرام ) er et arabisk ord brukt i  islam om alt som er forbudt, urent eller forkastelig. Det motsatte er halal, det som er rent og tillatt.
Eksempler på spiselige ting som er haram i islam er alkohol (Qur'an 5:90) og svinekjøtt (Qur'an 5:3). Svinekjøtt-baserte produkter som gelatin er også forbudt.
Utroskap og overgrep er også haram.
Dicraeodon

Utseende

Middelsstore, avlangt-ovale, brunlige biller. Hos denne slekten er oversiden ganske grovt og kraftig punktert.

Utbredelse

Slekten er utbredt i Mellom- og det nordlige Sør-Amerika.
Mount Montreuil

Mount Montreuil er et fjell (2680 moh.) langs nordsiden av Gairbreen 8,5 nautiske mil (16 km) øst for Mount Supernal i Mountaineer Range i Victoria Land. Det ble kartlagt av U.S. Geological Survey (USGS) fra landmålinger og flyfoto tatt av U.S. Navy, 1960-64. Det ble navngitt av Advisory Committee on Antarctic Names (US-ACAN) etter Paul L. Montreuil, som var biolog ved McMurdo-basen, 1964-65.
Balders Hage

Balders Hage (opprinnelig Baldershage) er navnet på en eiendom og bygning i Larvik. Eiendommen har gnr/bnr 4058/4 i Larvik kommune og ligger innerst i Larviksfjorden, rett sørvest for Langestrand. Den ble utskilt gnr/bnr 4058/1 Fritzøehus ved skylddeling 18. november 1879, men arealene hadde opprinnelig tilhørt gården Jordfallen. Ved skjøte datert 7. august 1880 ble eiendommen overdratt fra kammerherre Frederik Wilhelm Treschow til grosserer, tobakksfabrikant og disponent ved Fritzø kornmøller Jakob Wilhelm Falch. Falch reiste bygningen Balders Hage som bolig for seg og sin familie.
Falchs enke og seks barn solgte eiendommen i 1905 til Fritz Michael Treschow, som samme år endret eiendommens navn til Fritzøe Villa. Eiendommen fulgte siden familien Treschow, inntil den på 1980-tallet ble kjøpt av Iver Bugges rederi ved Jan Bugge, som pusset opp bygningen for 20 millioner kroner. Oslomannen Hans Svarstad Hansen overtok like etterpå eiendommen. Albert Bøe AS kjøpte boligeiendommen i 2000 for vel 14 millioner kroner. Trygve Bøe kjøpte Balders Hage av Albert Bøe AS i 2004.
Bygningen fikk en kommunal byggeskikkpris etter en restaurering i 1991.
Document Type Definition

Document Type Definition (DTD) er en deklarasjon i et SGML- eller XML-dokument som definerer strukturen til dokumentet. Det kan inkluderes i dokumentfilen, eller lagres i en separat referert fil. Syntaksen for SGML- og XML-type DTD-er ganske lik, men ikke identisk.
En DTD beskriver tillatte elementer og attributter i et dokument og eventuelt tillatte attributtverdier for hvert element. Videre beskriver det hierarki og antall av elementer. Det meste av en DTD pleier å være ELEMENT- og ATTLIST-definisjoner.
Iqra

Etymologi

Iqra betyr «les» på arabisk, or tolkes gjerne som en befaling om å lese Koranen.
Kåre Nøstvold

Bakgrunn

Nøstvold ble tidlig engasjert i motstandskampen i Norge under den annen verdenskrig. Han flyktet over til Sverige og reiste senere over til England der han fikk sin utdannelse som Telegrafist.
I 1943 ble han, sammen med Arnfinn Grande, sluppet i fallskjerm over Austdalen mot Storfjellet i Åfjord på Fosenhalvøya. Deres hovedoppgave var utplassering av en radiosender på Fosen for overvåkning av de tyske interessene i Trøndelag, med direkte rapporteringer til Storbritannia under navnet til radiostasjonen CANOPUS.

Andre verdenskrig

Nøstvold er mest kjent for sabotasjen mot ubåtbunkerne Dora 1 og 2 på Nyhavna i Trondheim i 1943. Han rapporterte direkte til London om åpningen av bunkeren. Tiltak ble satt i verk den 24. juli 1943 da 41 britiske B-17 F fly bombet Trondheim med Nyhavna som mål. Luftangrepet varte i 45 minutter med sterkt luftvernskyts fra tyske stillinger rundt omkring i Trondheimsdistriktet. Angrepet resulterte i at 42 tyske soldater ble drept og at 8 nordmenn omkom.
Da Nøstvold og Grande mistet slippet fra flyet fra Storbritannia, ble det gått manngard på Fosenhalvøya for å finne det. Senere ble droppet funnet, men med uheldig og negativ kontakt klarte angiveren Karl Ludvig Adding å bringe senderen til Trondheim fra Leksvik med båt. Med sine kontakter i Gestapo i Trondheim kom han i kontakt med Gemmecke og Gerhard Flesch. De sørget for radiosenderen kunne sende telegram til London via Nøstvold.
Senere fikk Nøstvold advarsler fra London-etterretningen om at hjemmefrontlederen Adding ikke tilhørte norsk etterretning og om at han måtte være forsiktig. Dette resulterte i at kontakten opphørte.
Nøstvold hadde en svært aktiv rolle i motstandskampen i Trøndelag under den annen verdenskrig. Dette resulterte i at han hadde virksomhet flere steder.
Alastalon salissa

Alastalon salissa ("I Alastalo sal") (1933) er et landemerke av en finsk roman av Volter Kilpi. Historien på 800 sider i to bind dekker en periode på bare seks timer, skrevet i en stream of consciousness-stil tilsvarende til James Joyces Ulysses.
Den sentrale fortellingen i Alastalon salissa beskriver et møte mellom en gruppe velstående menn fra Gustavs i Vest-Finland, som prøver å avgjøre om de skal investere i ey skipsbyggingsforetak som er foreslått av en i gruppen, Herman Mattson. Romanens lengde stammer fra de tallrike digresjonene, indre monologer og en detaljert beskrivelse av hver karakters tankeprosesser. I en berømt scene er en karakters bevegelser til peishyllen for å hente en pipe er fortalt over sytti sider.
Theophilea

Utseende

Middelsstore, lange og tynne, mørke trebukker med blyaktig metallglans. Antennene er omtrent så lange som kroppen. Pronotum er litt smalere enn de jevnbrede dekkvingene, omtrent sylindrisk.

Levevis

Artene lever i steppe-områder. Larvene lever i de hule stammene på storvokste gress og har en ettårig livssyklus. De voksne billene sitter gjerne inne i bladslirene på gressene.

Utbredelse

Slekten er utbredt i Mellom- og Sør-Europa og Vest-Asia øst til Kasakhstan.
Trygdeetaten

Rikstrygdeverket

Rikstrygdeverket ble opprettet i 1895, under navnet Riksforsikringsanstalten, og fikk ansvaret for gjennomføring av trygdeordningene som ble vedtatt på 1890-tallet. I 1930 ble navnet endret til Rikstrygdeverket.
Den eldste trygden var en ulykkesforsikring for arbeidere i fabrikker m.v. Senere kom ulykkesforsikring for fiskere og sjømenn og syketrygden. Etter den annen verdenskrig fikk Rikstrygdeverket ansvaret for krigspensjonssaker. I 1955 fant det sted en omorganisering som førte til at arbeidet ble fordelt på tre avdelinger: Syketrygdavdelingen, Ulykkestrygdavdelingen og Administrasjonsavdelingen.
I spissen for Rikstrygdeverket sto det tidligere et styre. Et av styremedlemmene var institusjonens direktør. Styret avgjorde bedriftenes fareklasser og kontrollerte de lokale tilsynsmennene (trygdekassene) for de forskjellige forsikringsordninger. Styret innhentet de nødvendige opplysninger etter bedriftsulykker og fastsatte erstatningssummer. Ved innføring av syketrygd ble Riksforsikringsanstaltens styre også sentralstyre for kretssykekassene/trygdekassene. Denne styringsformen er nå forlatt og RTV er et direktorat med Arbeids- og inkluderingsdepartementet som overordnet enhet.

Fylkestrygdekontorene

Det fantes et fylkestrygdekontor i alle landets fylker. I tillegg ble Folketrygdkontoret for utenlandssaker ansett som et fylkestrygdekontor nivåmessig. Kontorene hadde ansvaret for den totale virksomheten innen sitt fylke. I noen tilfeller ble sentrale funksjoner for hele landet tillagt enkeltfylker. Fra 2005 ble det opprettet klage- og ankeenheter som dekket flere fylker.

Hjelpemiddelsentralene

Hjelpemiddelsentralene (HMS-ene) forvalter hjelpemidler for personer bosatt i fylket. Etter at NAV ble opprettet er hjelpemiddelsentralene underlagt styringsenheten for spesialenheter i Arbeids- og velferdsdirektoratet. HMS-ene har utstrakt samarbeid med kommunehelsetjenestene.

Trygdekontorene

Det fantes et trygdekontor i hver av landets kommuner, ledet av trygdesjefen i kommunen. Fortløpende fra 1. juli 2006 (da ny arbeids- og velferdsetat NAV ble etablert), ble trygdekontorene erstattet av lokale arbeids- og velferdskontorer.

Brukervennlighet

Trygdeetaten har utviklet en rekke selvbetjeningsløsninger den senere tid.

Helsetrygdkort

Fra juli 2005 kan man bestille helsetrygdkort pr. SMS og få det tilsendt i postkassen i løpet av 1 uke.

Bidragsberegner

På nettsidene kan man beregne hva man skal betale/få i barnebidrag.

Pensjonsberegning

På nettsidene kan man beregne hva man vil få i alderspensjon.

Fastlege

Fra høsten 2005 ble det lagt til rette for at den enkelte selv kan bytte fastlege på nettsidene til trygdeetaten.